Lacul din Gheorgheni este mizerabil și pute. Îl mai curăță cineva?
Surpriză neplăcută pentru clujenii care au decis să se plimbe în jurul Lacului Gheorgheni din Cluj-Napoca. Lacul este mizerabil, iar mirosul este insuportabil.
Lacul Gheorgheni este mizerabil/ Foto: cititor monitorulcj.ro
Clujenii sunt deranjați de aspectul Lacului Gheorgheni de mirosul urât pe care acesta îl emană.
Un cititor monitorulcj.ro a sesizat reporterilor că luciul lacului are o culoare ciudată și este mizerabil, iar mirosul este insuportabil.
"Lacul Gheorgheni este mizerabil și pute. Pe ăsta îl mai curăță cineva din când în când?", a transmis clujeanul.
Monitorulcj.ro a solicitat un punct de vedere de la reprezentanții Primăriei Cluj-Napoca în legătură cu această situație, iar aceștia au transmis că vor trimite sesizarea la cei de la RADP (Regia Autonomă a Domeniului Public).
"Este un proiect de reabilitare al lacului, s-au aprobat indicatorii tehnico economici în luna septembrie anul trecut prin HCL. Până la reabilitare, măsurile sunt punctuale, încercăm să gestionăm situația!", au transmis reprezentanții RADP.
Update, ora:15:39
"Acum am verificat situația la responsabilul de activitate. A fost și azi un coleg la inteventie pe lac, merge și mâine. Continuăm acțiunea de curățare și zilele următoare. Depunem toate eforturile să gestionăm problema semnalată", a transmis RADP.
Citiți monitorulcj.ro și pe Google News
CITEȘTE ȘI: